b"\n_START_ARTICLE_\nMirador d'en Pere\n_START_PARAGRAPH_\nEl Mirador d'en Pere, del Pi d'en Pere o del Pi d'en Duran es troba al Parc de la Serralada Litoral, concretament a Tei\xc3\xa0 (el Maresme).\n_START_SECTION_\nDescripci\xc3\xb3\n_START_PARAGRAPH_\n\xc3\x89s situat a dalt d'un turonet escap\xc3\xa7at i arranjat amb baranes i bancs de fusta. El seu origen rau en el fet que un membre de l'ADF de Tei\xc3\xa0 havia plantat un pi en aquest monticle i pujava sovint a regar-lo. Arran del seu trasp\xc3\xa0s, els seus companys de l'ADF van decidir construir aquest mirador el 2008 dedicat a la seua mem\xc3\xb2ria._NEWLINE_No aporta noves vistes respecte al ve\xc3\xad Mirador de la Cornisa, per\xc3\xb2 el lloc \xc3\xa9s m\xc3\xa9s tranquil en estar apartat de la pista (for\xc3\xa7a transitada els caps de setmana). C\xc3\xb2modament asseguts al banc que mira a llevant, podem contemplar d'esquerra a dreta el Tur\xc3\xb3 d'en Baldiri i la torre de guaita, els Rocs d'en Xac\xc3\xb3 (dispersos pel bosc entre el mirador i aquest tur\xc3\xb3), la part superior de la Roca d'en Riera, la l\xc3\xadnia costanera fins a Barcelona, el Tur\xc3\xb3 d'en Galzeran i el Castell de Sant Miquel. A sota del mirador, hi ha la Font de les Perdius a poc m\xc3\xa9s de 70\xc2\xa0metres.\n_START_SECTION_\nAcc\xc3\xa9s\n_START_PARAGRAPH_\n\xc3\x89s ubicat a Tei\xc3\xa0: situats al Mirador de la Cornisa, cal prendre la pista que surt en direcci\xc3\xb3 SO a tocar del mirador i que baixa cap a Tei\xc3\xa0. Trobarem el Mirador d'en Pere al cap de 330\xc2\xa0metres. Coordenades: x=443596 y=4595867 z=379."